ΓΡΑΠΤΗ ΕΡΩΤΗΣΗ E-3378/01

υποβολή: Nuala Ahern (Verts/ALE) προς την Επιτροπή

(7 Δεκεμβρίου 2001)

Θέμα: Ασφάλεια στις πυρηνικές εγκαταστάσεις επανεπεξεργασίας

Στις 2 Αυγούστου 1996, τηρώντας τις δεσμεύσεις της βάσει του άρθρου 37 της Συνθήκης Ευρατόμ, το Ηνωμένο Βασίλειο έδωσε στην Ευρωπαϊκή Επιτροπή στοιχεία που αφορούν την απόθεση πυρηνικών αποβλήτων από την εγκατάσταση ΜΟΧ (μικτού οξειδίου) στο Σέλλαφιλντ. Στις 25 Φεβρουαρίου 1997 η Επιτροπή δημοσίευσε γνώμη, η οποία μεταξύ άλλων περιελάμβανε τα εξής:

απόσταση μεταξύ του σταθμού και του πλησιέστερου σημείου επικράτειας άλλου κράτους μέλους, σ' αυτή την περίπτωση της Ιρλανδίας, είναι 84 χλμ σε περίπτωση αναπάντεχων απελευθερώσεων από ραδιενεργά απόβλητα οι οποίες ίσως προκληθούν από ατύχημα κλίμακας που εξετάζεται από τα γενικά στοιχεία, οι πιθανές δόσεις που πρόκειται να ληφθούν να ληφθούν από τον πληθυσμό άλλου κράτους μέλους δεν είναι σημαντικές από άποψηγείας του πληθυσμού.

Συμπερασματικά η Επιτροπή κατέληξε ότι η εφαρμογή του σχεδίου για την απόθεση ραδιενεργών αποβλήτων που προκύπτουν από τη λειτουργία του σταθμού BNFL της εγκατάστασης μικτού οξειδίου στο Σέλλαφιλντ, σε κανονικές συνθήκες λειτουργίας αλλά και σε περίπτωση ατυχήματος τύπου και μεγέθους που εξετάζεται στα γενικά στοιχεία, δεν αναμένεται να καταλήξει σε ραδιενεργό μόλυνση σημαντική από άποψηγείας, μόλυνσηςδάτων, εδάφους ή εναέριου χώρου σε άλλο κράτος μέλος.

Δεδομένων των νέων στοιχείων που προέκυψαν μετά τις 11 Σεπτεμβρίου 2001 σχετικά με τις προθέσεις τρομοκρατών να εκμεταλλευθούν το ευάλωτο των πυρηνικών εγκαταστάσεων και να τις πλήξουν, προτίθεται τώρα η Επιτροπή να επανεξετάσει επειγόντως την ασφάλεια του Σέλλαφιλντ, την αξιοπιστία των διαβεβαιώσεων του ΗΒ και τα δικά του συμπεράσματα ως προς τους ενδεχόμενους κινδύνους για γειτονικά κράτη μέλη·

Απάντηση της κας Wallstrm εξ ονόματος της Επιτροπής

(15 Μαρτίου 2002)

Η Επιτροπή παραπέμπει το Αξιότιμο Μέλος του Κοινοβουλίου στην απάντηση της προφορικής ερώτησης H-0929/01 του κ. De Rossa κατά τη διάρκεια του χρόνου ερωτήσεων της Συνόδου του Κοινοβουλίου τον Δεκέμβριο 2001(1). Ειδικότερα η Επιτροπή δίδει έμφαση στο γεγονός ότι μετά από τη γνώμη της για το άρθρο 37 αναφορικά με τις εγκαταστάσεις του Sellafield MOX, η τρέχουσα άδεια λειτουργίας του εργοστασίου και η άδεια επί ζητημάτων ασφαλείας του εργοστασίου και άλλων εγκαταστάσεων του χώρου του Sellafield αποτελεί ζήτημα εθνικής αρμοδιότητας.

Η Επιτροπή παραπέμπει επίσης το Αξιότιμο Μέλος στην απάντησή της στη γραπτή ερώτηση E-3277/01 της Hiltrud Breyer(2) σχετικά με το ενδεχόμενο τρομοκρατικών επιθέσεων σε πυρηνικά εργοστάσια. Στην απάντηση αυτήπογραμμίζεται ότι ο κλάδος των πυρηνικών αποτελεί έναν από τους βιομηχανικούς κλάδους με ταψηλότερα επίπεδα ασφαλείας.

Όπως αναφέρεται στην πρώτη προαναφερόμενη απάντηση, η Επιτροπή εξετάζει ωστόσο την συμμόρφωση της διαδικασίας για την χορήγηση αδειών στο εργοστάσιο του Sellafield MOX προς άλλες διατάξεις της οδηγίας Βασικών Προδιαγραφών Ασφαλείας, την οδηγία 96/29/Ευρατόμ του Συμβουλίου της 13ης Μαΐου 1996 με την οποία θεσπίζονται βασικοί κανόνες ασφαλείας για την προστασία τηςγείας των εργαζομένων και του πληθυσμού από τους κινδύνους που προέρχονται από ιοντίζουσες ακτινοβολίες(3) και προς την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(4) όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(5).

(1) Γραπτή απάντηση, 11.12.2001.

(2) βλέπε σελίδα 32.

(3) ΕΕ L 159 της 29.6.1996.

(4) ΕΕ L 175 της 5.7.1985.

(5) ΕΕ L 73 της 14.3.1997.